CELEX: C2004/217/09
Language: el
Date: 2004-08-28 00:00:00
Title: Απόφαση του Δικαστηρίου (τέταρτο τμήμα), της 8ης Ιουλίου 2004, στην υπόθεση C-127/03 (Επιτροπή των Ευρωπαϊκών Κοινοτήτων κατά Trendsoft (Irl) Ltd (Ρήτρα διαιτησίας — Επιστροφή προκαταβληθέντων ποσών — Τόκοι υπερημερίας — Συνήθως ακολουθούμενη διαδικασία)

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/5
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 8ης Ιουλίου 2004
   στην υπόθεση C-127/03 (Επιτροπή των Ευρωπαϊκών Κοινοτήτων κατά Trendsoft (Irl) Ltd (1)
   
   (Ρήτρα διαιτησίας - Επιστροφή προκαταβληθέντων ποσών - Τόκοι υπερημερίας - Συνήθως ακολουθούμενη διαδικασία)
   (2004/C 217/09)
   Γλώσσα διαδικασίας: η αγγλική
   Στην υπόθεση C-127/03, Επιτροπή των Ευρωπαϊκών Κοινοτήτων (εκπρόσωποι: L. Flynn και C. Giolitto) κατά Trendsoft (Irl) Ltd, με έδρα το Δουβλίνο (Ιρλανδία), με αντικείμενο αγωγή της Επιτροπής των Ευρωπαϊκών Κοινοτήτων δυνάμει του άρθρου 238 ΕΚ αποσκοπούσα στην επιστροφή του ποσού των 21 303 ευρώ που κατέβαλε η τελευταία στην εναγομένη στο πλαίσιο της εκτελέσεως της συμβάσεως ΕΡ 23697, πλέον τόκων υπερημερίας, το Δικαστήριο (τέταρτο τμήμα), συγκείμενο από τους J. N. Cunha Rodrigues, πρόεδρο τμήματος, F. Macken (εισηγήτρια) και K. Lenaerts, δικαστές, γενικός εισαγγελέας: M. Poiares Maduro, γραμματέας: R. Grass, εξέδωσε στις 8 Ιουλίου 2004 απόφαση με το ακόλουθο διατακτικό:
   
               1.
            
            
               Υποχρεώνει την Trendsοft (Irl) Ltd να καταβάλει στην Επιτροπή των Ευρωπαϊκών Κοινοτήτων ποσό 21 303 ευρώ ως κύρια οφειλή, πλέον τόκων υπερημερίας:
               
                           —
                        
                        
                           με επιτόκιο 6,09 % ετησίως από τις 31 Αυγούστου 2000 μέχρι 31 Δεκεμβρίου 2002,
                        
                     
                           —
                        
                        
                           με επιτόκιο 8 % ετησίως από 1ης Ιανουαρίου 2003 μέχρι την ημερομηνία εκδόσεως της παρούσας αποφάσεως,
                        
                     
                           —
                        
                        
                           με το ετήσιο επιτόκιο που προβλέπει η ιρλανδική νομοθεσία, ήτοι επί του παρόντος το άρθρο 26 του Debtors (Ireland) Act 1840, όπως έχει τροποποιηθεί, σύμφωνα με το άρθρο 20 του Courts Act 1981, με τον τρίτο κανονισμό του Courts Act 1981 (Interest on Judgment Debts) Order 1989, μέχρις ορίου επιτοκίου 8,09 % ετησίως από την ημερομηνία εκδόσεως της παρούσας αποφάσεως.
                        
                     
         
               2.
            
            
               Καταδικάζει την Trendsοft (Irl) Ltd στα δικαστικά έξοδα.
            
         
      (1)  ΕΕ C 112 της 10.5.2003.